Stigter van Ladysmith Black Mambazo sterfJoseph Shabalala (Foto: Twitter) Die stigter van die Grammy-bekroonde koorgroep Ladysmith Black Mambazo is Dinsdag in ’n Pretoriase hospitaal dood. Joseph Shabalala was 78 jaar oud. Hy was glo lank siek. Shabalala het die sanggroep in 1960 gestig waarna die groep nie minder nie as vyf Grammys gewen het. Een van die groep se hoogtepunte was ook hul verskyning op die Amerikaanse sanger Paul Simon se album Graceland in die 80’s. Die Suid-Afrikaanse regering het vanoggend sy medelye op Twitter betuig ná die nuus van Shabalala se dood. “Ulale ngoxolo Tata ugqatso lwakho ulufezile” lui ’n plasing in Xhosa. Dit beteken “Rus in vrede pa. Jou wedloop is voltooi”.